Jason Lee Scott

Jason Lee Scott on kuvitteellinen henkilö Power Rangers -universumissa. Hänet muistetaan parhaiten alkuperäisenä punaisena rangerina ja ryhmänjohtajana sarjassa Mighty Morphin Power Rangers sen ensimmäisellä ja osittain toisella tuotantokaudella. Jasonista tuli myöhemmin toinen kultainen ranger sarjassa Power Rangers Zeo. Häntä näytteli Austin St. John.

Hänet äänestettiin ABC Familyn kyselyssä vuonna 2004 kaikkien aikojen suosituimmaksi punaiseksi rangeriksi. Myös Toon Disneyn järjestämässä kyselyssä 2007 hän sai ensimmäisen sijan.

Hahmon historia
 Mighty Morphin Power Rangers 
Jason on taistelulajien taitaja kuvitteellisessa Angel Groven kaupungissa Kaliforniassa, joka kävi Angel Groven lukiota. Kun viisas ja hyväntahtoinen tietäjä Zordon havaitsi vuosituhansia sitten vangitsemansa avaruusnoita Rita Repulsan karanneen hän valitsi Jasonin yhdessä Zack Taylorin, Billy Cranstonin, Trini Kwanin ja Kimberly Hartin kanssa suojelemaan maailmaa. Zordon antoi viisikolle voimakolikot, joiden avulla he pystyivät muuttumaan Power Rangereiksi. Zordon antoi heille myös Dinozordit, jotka yhdistämällä he pystyivät muodostamaan Megazordin ja taistelemaan sen avulla Ritan suurentamia hirviöitä vastaan. Jasonista tuli Punainen Power Ranger ja ryhmänjohtaja, joka sai ohjattavakseen Tyrannosaurus Dinozordin.Mighty Morphin Power Rangers: 1. tuotantokausi; "Day of the Dumpster" Taisteluissa hän johti rangereita menestyksekkäästi lukuisia Ritan ja myöhemmin Lord Zeddin hirviöitä vastaan ja taisteli usein yksin heidän uskollista kätyriään, Goldaria, vastaan. Jasonin henkilökohtaisena aseena oli voimamiekkaMighty Morphin Power Rangers: 1. tuotantokausi; "Teamwork". Toisella tuotantokaudella rangereiden siirryttyä käyttämään Thunderzordeja Dinozordien sijasta sai Jason uudeksi zordikseen Red Dragon ThunderzordinMighty Morphin Power Rangers: 2. tuotantokausi; "The Mutiny II". Jason oli ainoa, joka uskoi Zordonia heti alusta lähtien.

Ensinäkemältä Jason oli tyypillinen urheilija, joka oli kiinnostunut etupäässä urheilusta—erityisesti taistelulajeista. Syvempi tarkastelu kuitenkin osoitti hänen olleen hyväsydäminen, menevä, ystävällinen ja avulias henkilö. Hän muun muassa otti Billyn siipiensä suojaan ja opetti hänelle karatea parantaakseen Billyn itseluottamusta ja puolustautumistaitojaMighty Morphin Power Rangers: 1. tuotantokausi; "Dark Warrior". Taistelulajien harrastamisen lisäksi Jason pelasi välillä ystäviensä kanssa myös lentopalloaMighty Morphin Power Rangers: 1. tuotantokausi; "Power Ranger Punks", koripalloaMighty Morphin Power Rangers: 1. tuotantokausi; "The Trouble with Shellshock", amerikkalaisesta jalkapalloaMighty Morphin Power Rangers: 1. tuotantokausi; "Football Season" ja kävi sukeltamassaMighty Morphin Power Rangers: 1. tuotantokausi; "Something Fishy"Mighty Morphin Power Rangers: 2. tuotantokausi; "Zedd Waves". Hän myös harrasti painonnostoaMighty Morphin Power Rangers: 1. tuotantokausi; "A Pressing Engagement". 

Jason tapasi Tommy Oliverin ensimmäisen kerran vastustajanaan karateottelussa. Angel Groven karatekilpailun finaalin jälkeen Rita sieppasi Tommyn ja aivopesi hänet pahaksi vihreäksi rangerikseen ja määräsi hänet tuhoamaan Zordonin ja Power Rangerit. Myöhemmin Tommy kaappasi Jasonin, otti hänen morpherinsa ja vei vangiksi Ritan pimeään ulottuvuuteen, jossa hän joutui taistelemaan Goldaria vastaan saadakseen morpherinsa takaisin. Vihreä ranger saapui myös paikalle saatuaan käskyn tuhota hänet. Billy, Trini ja Alpha 5 onnistuivat kuitenkin ajoissa korjaamaan Tommyn aiemmin komentokeskuksessa aiheuttamat vahingot ja siirsivät hänet viime hetkellä turvaan. Myöhemmin vihreän rangerin henkilöllisyys selvisi rangereille ja he yllättyivät sen olleen Tommy Oliver. Zordon ilmoitti Jasonille pimeyden miekan tuhoamisen olevan ainoa keino vapauttaa Tommy, jossa Jason onnistuikin heidän kohdattua vihreän rangerin seuraavan kerran. Sen jälkeen Jason onnistui suostuttelemaan Tommyn kuudenneksi rangeriksi taistelussa Rita Repulsaa vastaan.Mighty Morphin Power Rangers: 1. tuotantokausi; "Green With Evil I-V"

Myöhemmin Rita valoi vihreän rangerin voimiin sidotusta taikavahasta vihreän kynttilän, joka loppuun palettuaan veisi vihreän rangerin voimat ja palauttaisi ne Ritalle. Goldar kaappasi Tommyn pimeään ulottuvuuteen, sillä Tommyn läsnäolo nopeutti palamisprosessia. Tommy kuitenkin pääsi pakenemaan, jonka jälkeen kynttilän tuhoaminen oli Jasonista kiinni. Jason pärjäsi hyvin taistelussa Goldaria vastaan, mutta oli pakotettu lähtemään kesken pois ja pelastamaan Tommyn hengen Ritan lähettämän Cyclops nimisen hirviön kynsistä. Lopulta Tommy menetti voimansa, mutta onnistui estämään Ritaa saamasta niitä antamalla lohikäärmekolikkonsa ja jäljellä olleet voimansa Jasonille, joka tunsi olleensa osasyyllinen epäonnistuttuaan vihreän kynttilän tuhoamisessa. Jasonin saamat voimat sisälsivät lohikäärmekilven ja lohikäärmetikarin, jolla hän pystyi kutsumaan Dragonzordin taistelemaan Megazordin rinnalla Ritan suurentamia hirviöitä vastaan.Mighty Morphin Power Rangers: 1. tuotantokausi; "The Green Candle I-II" 

Yksi Jasonin kaikkein ovelimmista suunnitelmista oli hänen uhkapelinsä Goldaria vastaan sen jälkeen kun Rita oli kaapannut lukion vanhempainillasta rangereiden vanhemmat, joita vastaan rangereiden täytyi luovuttaa omat voimakolikkonsa. Jason paljasti myöhemmin komentokeskuksessa, että vaikka hän oli antanut Tyrannosaurus-voimakolikkonsa Goldarille, hän piti yhä hallussaan Tommyn lohikäärmekolikkoa. Sen avulla Tommy sai osan vihreän rangerin voimistaan takaisin ja onnistui hankkimaan takaisin rangereiden voimakolikot ja yhdessä muiden rangereiden kanssa lopulta pelastamaan heidän vanhempansa.Mighty Morphin Power Rangers: 1. tuotantokausi; "Return of an Old Friend I-II"

Kun Ritan esimies Lord Zedd palasi kuupalatsiin ja vei Ritan paikan johtajana, Zedd lähetti ensitöikseen omat savisoturinsa hyökkäämään Maahan. Hänen savisoturinsa olivat huomattavasti Ritan savisotureita vahvempia, mutta Jason löysi melkein heti niiden heikkouden. Pärjätäkseen Lord Zeddin lähettämiä hirviöitä vastaan rangerit päivittivät Dinozordinsa Thunderzordeiksi, joiden sanottiin olleen paljon vanhoja Dinozordeja voimakkaampia. Jason sai uudeksi zordikseen Red Dragon Thunderzordin, joka muistutti ulkomuodoltaan lentävää kiinalaista lohikäärmettä. Red Dragon pystyi muuttumaan ihmismäiseen soturimuotoon, joka käytti aseenaan sauvaa.Mighty Morphin Power Rangers: 2. tuotantokausi; "The Mutiny I-III" Red Dragon pystyi Tyrannosaurus Dinozordin tavoin voittamaan vihollisiaan myös yksinMighty Morphin Power Rangers: 2. tuotantokausi; "Missing Green".

Kun Tommy menetti lopullisesti vihreän rangerin voimansa, Jason tunsi yhä syyllisyyttä epäonnistuttuaan vihreän kynttilän tuhoamisessa. Lord Zedd päätti käyttää Jasonin haavoittuvuutta hyväkseen ja loi mustan, sinisen, keltaisen ja vaaleanpunaisen kynttilän viemään voimat myös muilta rangereilta. Jason onnistui Zordonin rohkaistua häntä pelastamaan ystävänsä ja estämään heitä menettämästä voimiaan. Sen jälkeen järjestetyissä karatekilpailuissa Jason voitti pokaalin, jonka hän omisti Tommylle. Pian sen jälkeen Tommy palasi rangeriksi valkoisena rangerina, josta Zordon teki samalla uuden ryhmänjohtajan. Tommy turvautui silti vahvasti päätöksissään Jasonin apuun, kuten Nimdoria vastaan käydyn taistelun aikana.Mighty Morphin Power Rangers: 2. tuotantokausi; "White Light I-II" 

Jasonin vanhemmat nähtiin ensimmäisellä tuotantokaudella Angel Groven lukion vanhempainillassa. Hänellä oli myös serkku JeremyMighty Morphin Power Rangers: 1. tuotantokausi; "The Rockstar". Kun Austin St. John (Jason), Walter Jones (Zack) ja Thuy Trang (Trini) jättivät sarjan toisen tuotantokauden puolivälissä sopimuskiistojen takia heidän hahmonsa kirjoitettiin ulos sarjasta. Jason, Zack ja Trini valittiin osallistumaan Sveitsissä järjestettävään maailmanrauhankokoukseen ja heidän voimansa siirrettiin kolmelle uudelle teinille. Jasonin voimat siirrettiin Rocky DeSantosille.Mighty Morphin Power Rangers: 2. tuotantokausi; "Power Transfer I-II" 

 Power Rangers Zeo 
Myöhemmin televisiosarjassa Power Rangers Zeo Tommy valitsi Jasonin ottamaan haltuunsa Kultaisen Zeo Rangerin voimat Trey of Triforialta sen jälkeen kun Trey oli loukkaantunut robottisia avaruuden palkkionmetsästäjiä varoxeja vastaan käymässään taistelussa. Paluunsa myötä Jasonista tuli samalla ryhmän varajohtaja.Power Rangers Zeo: Jakso 34; "A Golden Homecoming" Hänen vanhat ystävänsä Tommy ja Billy olivat iloisia Jasonin paluusta, mutta Jason ystävystyi nopeasti myös uudempien rangereiden Adam Parkin, Katherine Hillardin ja Tanya Sloanin kanssa. Jasonin paluun jälkeen Rocky alkoi kuitenkin tuntea itsensä ulkopuoliseksi ja hän tunsi joutuvansa korvatuksi rangerin toimesta, jonka hän itse oli aiemmin korvannut. Vaarannettuaan ensin henkensä todistaakseen tärkeytensä itselleen ja muille rangereille, Rocky alkoi lopulta pitää Jasonia ystävänään ja kohdella häntä kuten muitakin rangereita.Power Rangers Zeo: Jakso 35; "Mondo's Last Stand" 

Jason palasi hetkeksi myös rangereiden johtajaksi, kun Prince Gasket kaappasi Tommyn.Power Rangers Zeo: Jakso 41; "Where in the World is Zeo Ranger 5?"Power Rangers Zeo: Jaksot 42-43; "King for a Day I-II" Tanya valitsi Jasonin huolehtimaan myös Auric the Conquerorista.Power Rangers Zeo: Jakso 38; "The Lore of Auric" Lisäksi Tommy kysyi usein neuvoa Jasonilta, kun hän teki tärkeitä päätöksiä. Kultaisena Rangerina Jason ohjasi zordeinaan Pyramidasta ja Warrior Wheeliä.Power Rangers Zeo: Jakso 37; "Scent of a Weasel"

Sarjan viimeisessä jaksossa selvisi, että Jason ei pystynyt enää hallitsemaan kultaisen rangerin voimia. Ne olivat katoamassa hänen kehostaan ja veivät samalla pois hänen omia fyysisiä voimiaan. Trey of Triforia ei ollut vielä täysin toipunut, mutta voimat onnistuttiin kuitenkin palauttamaan hänelle. Jason oli hieman pettynyt menetettyään voimansa, mutta sanoi Tommylle että voisi asiat huonomminkin olla. Jason oli löytänyt tyttöystävän nuorisokeskuksella työskennelleestä Emilystä, joka kainalossa hänet nähtiin kauden lopussa kävelemässä rantahietikolla.Power Rangers Zeo: Jakso 50; "Good as Gold"

 Power Rangers turbovaihteella 
Jason palasi Kimberlyn kanssa myös siviilinä elokuvassa Power Rangers turbovaihteella. He olivat kahdestaan laitesukeltamassa kunnes ilkeä avaruusmerirosvo Divatox kaappasi heidät. Myöhemmin Jason ja Kimberly aivopestiin hetkeksi pahoiksi ja he taistelivat Turbo Rangereita vastaan. Velho nimeltä Lerigot palautti heidät kuitenkin takaisin omiksi itseikseen, jonka jälkeen Jason pysytteli taustalla ja antoi rangereiden hoitaa Maligorea vastaan taistelun. Elokuvan lopussa Jason otti selkänsä loukanneen Rockyn paikan kamppailulajiturnauksessa ja yhdessä Tommyn ja Adamin kanssa he voittivat sen.Power Rangers turbovaihteella

Muut esiintymiset
Jason palasi vielä punaisena rangerina sarjan kymmenvuotista taivalta juhlineessa Power Rangers Wild Forcen jaksossa "Forever Red". 

Lähteet

Aiheesta muualla
 powerrangers.com 
 Jason Lee Scott rangercentral.comissa 

Luokka:Power Rangersin hahmot
Luokka:Mighty Morphin Power Rangers
Luokka:Power Rangers Zeo
Luokka:Kuvitteelliset kamppailulajien harrastajat
Luokka:Televisiohahmot